OpenLLM-France/wikimedia huggingface dataset:
# Allaz ! ne oufe den kompren

Oberennoù damheñvel pe handelvoù all zo ivez, gwelout Allaz ! na oufe den kompren.
| ◄ Dougomp hon sellou (An Hollsent) | Allaz ! ne oufe den kompren (an Anaon) | Salud deoc’h Iliz ma farroz (Gouel an Iliz) ► |
Allaz, ne oufe den kompren Na pegen kriz eo hon anken : Hon pinijenn a zo kalet, En an’ Doue hon sikouret
Breudeur kerent ha mignoned, En an’ Doue hon selaouet, En an’ Doue hon sikouret.
A bep tu d’imp n’eus nemet tan. Tan war c’horre ha tan dindan : C’houi hon eus-ni kement karet En an’ Doue hon sikouret !
Sonjit en ho tad, en ho mamm Er Purgator e-kreiz ar flamm : Ma mab, ma merc’h, a ! selaouet ! En an’ Doue hon sikouret !
Ni n’hallomp ket dre bedennou Distan na berraat hon poaniou ; Doue ouzimp ne selaou ket, En an’ Doue hon sikouret !
’Vit paea hon dle da Zoue, Evidomp-ni pedit bemde(z) Grit aluzen mar hon c’haret, En an’ Doue hon sikouret !
Kalz a c’hallit dre ho poaniou, Ho yuniou, hag oferennou : Ken didruez na vezit ket, En an’ Doue hon sikouret !
Ha pa vimp-ni e gloar Doue, Evidoc’h ni bedo ive(z) : Ouzimp eta holl selaouet, En an’ Doue hon sikouret !
# Contes bretons

* Jezuz-Krist en Breiz-Izel. 52.
* Daou vab ar pesketaer. 62.
* Ar miliner hag he aotro. 84.
# Contredanse

| ◄ Bal | Contredanse | Passe-pied ► |
# Covezion ar serjant

| ◄ Ar c’hiz newe | Covezion ar serjant | Ar c’hemener tapet ► |
Arri Pasq, ’me ar serjant,
Me ’c’h a breman, incontinant,
Da gâd ar person pe ’r c’hure,
Da gonta d’hê darn ma doare.
Dom Simon ’zo re gurius,
Dom Gilès ’zo re scrupulus ;
Ar person n’eman ket er gêr,
Ar c’hure raïo ma affer.
— Demad d’ec’h, aotro ar c’hure,
Arri on d’ho câd adarre.
Pe-geït ’zo, mar oc’h eus sonj mad,
’Boue n’oc’h ket bet o covesâd ?
Naontec vla ’zo, tost da ugent,
Pa erruo goel ann Hol-Zent.
Penos, ’mez-han, ma bugel kèz, Na oas-te ket er Gristenès ? Hac ’vijes bet en Hiberni, Pe en Bro-Sôz, pe en Turki, As bije bet bêlec bennac Eur vech ar bla, d’hes covesâd.
Eur vech ar bla, ma zad, ec’h enn,
Met nemet êssa na hallenn ;
Pa lârenn d’hê ’vijenn serjant,
A bellaïnt incontinant.
Penos, ’mezhan, ma mignon paour,
Eur serjant n’eo ket eun diaoul !
Aboue m’ out recevet serjant,
Grêt ’t-eus gaou ouz neb payzant ?
En ti ’n diweza ma ’c’h on bet,
E-lec’h eur scoet, ’m eus goullet dec,
Ha c’hoas, ma zad, am eus gret waz ;
Gwerzet am eus ar billig vraz ;
Ann trebe hac ar billig vraz,
Ar ribot hac ouspenn ar vaz.
En de all, ma zad, dre wall chans,
’C’h is da gass copi d’eun noblans :
Me ’zonje d’in-me bezan bet
Pe gwin-ardant, pe gwin-clairet ;
Was ’wit ann Diaoul, pe ’n Antechrist,
Oe digasset d’in ’n eur billig
Dour, oa bet o tizallan kig,
Pe ’vin daonet kig hac eskern !
C’hoas hen efan tout a rencjen !
C’hoas a rencjen hen efan tout !
Coulscoude ’oa eur gwall ragout !
Ann ôr a oa hanter-digor,
Ma sonjis ricour ma enor.
Leuskel ’rer neuze war ma zreid
Ann dogezed hac ar chass red ; Ann dogezed hac ar chass red ; Tiout coz serjant vije rèd.
Abenn oan en kichen ann dour,
Foeris em brago hac em lour.
Ac’hane ’c’h is da Runarfô :
P’arruis, oar er gousperô ;
Ha ractal pa ’c’h on antreet,
’Ndan gap eur wrac’h on nem guzet,
Cont d’in-me ’ta da bec’hejô,
Ha lès d’in-me da ziscourio.
Kemer ’rer ganin troad ar groaz,
Casset on maës a dôlio baz.
Deuz ar verret p’on sortiet,
Ann Diaoul am eus rancontret ;
— « Mar cares gilaou dom Gilès,
« Gilaou dom Fulup mar cares,
« N’ c’honeï ket, epad nao miz,
« Peadra da spahan eur wiz.
« Breman, ’mez-han, ewit ann hanv,
« ’Vô dillad war ’r c’harz o sec’han :
« Kemer eur c’hoeff, eur mouchouer, « ’R gotillonenn, eun davanjer ;
« Gwerz anhê hac es pô arc’hant.
« Hol ec’h int mad ’wit eur serjant !
« Breman, ’mezhan, ewit ann hanv,
« ’Vô kezec en hent o peuran ;
« Be zur demeuz eur gabestrenn,
« Ewit hi lacad en ho fenn ;
« N’em abuz ket de efan dour !
« Ho gwerz d’ar c’hentan marc’hadour ;
« Deuz anezhe as’pô arc’hant ;
« Hol ec’h int mad ’wit eur serjant !
« C’hoas mar cares, m’hes kelenno
« Da vezan Zorser bars ar vro.
« O-ho ! mar caries ober ze,
« Ganit d’ann ifern me ’c’h afe ;
« Ganit d’ann ifern me ’c’h afe,
« Hac a vikenn me hes carfe.
« Lemman ar vilinn gant ler-zol,
« Hac ober bleut gant trunchô-côl ;
« Ha chanch ar c’hezec en merrienn,
« Arad ann douar gant kellienn,
« Ober-gwin gant ziladur iod,
« Hac ober baro gant eur ribot !... . . . . . . . . . . . . . . . . . .
# Credamb é hès un Doué

| ◄ Credet é hès un Doué | Credamb é hès un Doué | Me grèd en dès Doué dégasset ► |
* Credamb é hès un Doué, é hès un Doué hemb quin,
* E zou bet a viscoah, e vou de virhuiquin
* Infini é peb tra, e hra er péh e gar,
* En dès groeit a nitra hag en nean hag en doar.
* Credamb penaus benac n’en dès nameit un Doué
* Ha n’hel bout meit ur mæstr ar en doar hag én né ;
* É hès neoah é Doué tri person distinguet,
* Péré ne hrant ou zri nameit un Doué parfæt.
* En Tad avel er Mab, avel er Sperèd-glan,
* Unan èl en aral e zou Doué peb-unan ;
* Mæs en tri person-zé ne hrant nameit un Doué,
* Ou dout e hrant ou zri er memb divinité.
* Ou zri é mant ingal, Tad, Mab, Sperèd-Santel,
* Hag ou zri ol-buissant hag ou zri éternel.
* Credamb neoah é mant tri person distinguet,
* En Tad a zoh er Mab, er Mab a zoh er Spréd.
* Gloër d’en Tad éternel en dès bet hur hrouéet,
* Gloër de Jesus é Vab en dès bet hur prenet,
* Gloër d’er Sperèd-Santel e scùil ar-n-amb græceu,
* Eit rein nerh d’hur halon, sclærdér d’hur speredeu.
* J. G.
# Corrigein er fauteu public

| ◄ Ag en dispanse er règl | Corrigein er fauteu public | Er règl n’oblige quet édan boén a behet ► |
1.° ER Supérioret en dou soign a zisclériein d’en Directour fauteu public pé splan er verdér ha hoéreset, eit ma reï é bossibl d’ou laquat d'hum gorrigein.
2.° Mar chom unan-benac ahurtet én é fallanté, goudé ma vou bet avertisset dré tair gùéh de changein, er Supérior, goudé en dout queméret avis lod ag er-ré discrettet, en dénonçoù d’en Directour, péhani e laquou en obstinet-cé ér mæz ag en Urh, hac e zisclériou publiquemant ér guettan assamblé é ma taulet ér mæz.
El mé ma ur Supérior pé Supériorés responsabl é couciance ag er verdér e zou édan d’ai, int e zeli seellet penaus é vihuant, hac attersein guet en discrettet a int e ra nitra e ellehai disinourein en Urh ; ha mar gouiant é mant couéhet én ur faut scandalus benac, int e zeli ou avertissein ha perdêg dehai guet ur garanté vras dré dair gùéh eit m’hum gorrigeint. Ma ne bresant pourfittein, en Directour ou lammou ag en Urh, ér mod merchet ér chapistr-men, hac el ma hun nès laret én explication ag er hettan hac ag er sentecvet chapistr.
# Covesçion eur pautr dilicat

| ◄ Ar veuc’h laër | Covesçion eur pautr dilicat | Yan-Pipi, e vestrès, ac al laëron  ► |
1
AR PENITANT
Gant eur glac’har vras em c’halon Va zad, on deut do cavet D’ober dèc’h ar govesçion Deus va bue debordet.
AN TAD
Dirollit ta o chapelet Bezit guirion pen da ben, An absolven a velitfet Mar o peus eur guir ancquen.
2
AR PENITANT
A viscoas on bet eur c’hanfard, Eur merc’hetaër ar goassa, Ne voan mert eun tamic crennard Ma carien cals o starda. Pa velen eur plac’h coant benac Va goad hennon a verve, Va c’halonic a rè tic-tac.
AN TAD
Ne santac’h man ouspen ze ?
3
AR PENITANT
Eur blijadur deus ar vrassa Em boa o velet Mari Bep nos deus e nem dic’hoënna Ac o sicour anezi.
AN TAD
Guelloc’h e vije bet dèc’hu Diski o catekismou Pe monet da c’hoari dotu Vit dic’hoënna merc’hejou. Pet o c’heus-hu c’hoas dic’hoënnet ?
4
AR PENITANT
Ne houn quet ervad, ma fe, Rac aboue dec vla tremenet E c’heuillan ar vicher ze.
AN TAD
Leret din divar ben ar guentà ?
AR PENITANT
O Va zad me o tisfi Da gavet ebars ar guer-mà Eur plac’h quen tentus ac hy.
5
Nan biscoas no peus bet guelet Eur lagat quer birvidic, Eun tamic corf quer brao strujet Eur bale quer manific, Eur beguic flam vel eur rosen Eur selou lèm a lirzin, E blèo du vel eur vouaren.
AN TAD
Quit eta betèc ar fin.
6
AR PENITANT
Dec vla so bet da Veurlarge Ya, sonj mad e meus dalc’het E ris ar pec’het mignon ze.
AN TAD
Leverit mad vel ma poa grèt !
AR PENITANT
Bars en he zy pa herruis E cavis ma douçiq coant O tilemel crac e c’hivis.
AN TAD
Re èvrus e voac’h, cliant !
7
AR PENITANT
Nem lacquat a eure da voela Pa rois eur poq dezhi, A me ractal de briata.
AN TAD
Isign vad dhe c’honsoli.
AR PENITANT
A gren dost e voa eur gouele, Var nezan e zomp couëet. Ar rest ouzoc’h couls a me.
AN TAD
Nan dà, ne houn sort abet.
8
AR PENITANT
Eno seis gouëch e tanveïs Deustu ar frouës difennet Pini a gavis goal isquis.
AN TAD
Va mab, brabançal a ret.
AR PENITANT
Mar ne laran ar virione Me c’houlen beza spazet Vel eur porc’hel pe eur c’holle.
AN TAD
Pel zo e peus melitet.
9
AR PENITANT
Aboue ma meus bet tanvèet Eur zoubennic quen carab E meus bet ato quendalc’het.
AN TAD
Dousçat a raï dèc’h, va mab.
AR PENITANT
O ya, siouas ! Credi a ran E zoc’h eun diviner mad, Rac tec’hel a rencquan breman Pa me lipet diou loyad.
# Couskit prount va bugelic

Oberennoù damheñvel pe handelvoù all zo ivez, gwelout Kouskit buan, ma bugelig.
| ◄ Toutouic la la, va mabic | Couskit prount va bugelic | Bimbaon, carric an aon ► |
* Refrain
* Couskit prount va bugelic,
* Ha me a gano deoc’h ;
* Pa deui’o mammic d’ar ger,
* E roio bronnic deoc’h.
* I
* O mam a so danseres,
* O tad a so mevier ;
* Ha me ar vates vihan,
* Evit dioual ar ger.
* II
* C’hui so mignounic din-me,
* Me so mignounic deoc’h,
* C’hui roio menic din-me,
* Me dorro pennic deoc’h.
Chanté dans tout le Finistère.
La mélodie adaptée à ce chant est aussi appliquée, mais avec un mouvement plus grave à un cantique breton sur la mort : Deomp d’ar garnel, Kristenien.
# Covizion Jannet

Oberennoù damheñvel pe handelvoù all zo ivez, gwelout Kovizion Janed.
| ◄ Ar paour-kès Jannic | Covizion Jannet | Ozac’h Castel-Pol ► |
Ter mestrezic me am boa bet
Na ouïenn deuz pini zellet :
 Unan oa tort, enn all oa cam,
Eun all oa dantier,’vel he mamm.
 Ann dort a lâr a dimezo,
Gwinco ar gam pez a garo.
 ’Benn eiz dez goude oamb dimêt,
Setu van clanv ma dous Jannet ;
 Setu van Jannet clanvourès,
Clasket ar c’hure d’hi c’hovès.
 P’oa ’r c’hure o coves Jannet,
Oa Jann er prennestr o sellet.
 Skei ’n or en ti gant eun tôl troad,
Saludi ’r c’hure gant eur fassad :
— Me n’am, boa gwelet biscoaz den
Covès ar merc’hed dre benn ho glin !
 — Ho croeg, ’mezhan, ’zo bouzarès,
Ve rèd mont uz d’ei d’hi c’hovès .....
# Ar vatès brazes

| ◄ Marivonnic Ar Floc’h | Ar vatès brazes | Kemenerès Lannuon ► |
Ma matès a zo brazès,
 A zo brazès, a zo brazès ;
Ma matès a zo brazès, nec’h vraz am eus ganthi,
 Pimpaon, faradon !
Ann darn-vuian ma moïenn a iell d’hi gillioudi.
 — Leret-hu d’in, Jannedic,
 Ma Jannedic, ma Jannedic,
Leret-hu d’in, Jannedic, pe-lec’h e oac’h cousket,  Pimpaou, faradaron !
Ha piou ’n eus grêt ann affer hac a neuz he tapet.
 — Ebars en cambr ann dourel,
 Cambr ann dourel, cambr ann dourel,
Ebars en cambr ann dourel, war eur guele izel ;
 Pimpaon, faradaon !
’N hini ’n eus grêt ann affer, aôtro, ’c’h ê ho mewel.
 — Para oa d’ac’h-hu, Jannet,
 D’ac’h-hu Jannet, d’ac’h-hu, Jannet,
Para oa d’ac’h-hu, Jannet, para na griec’h c’hui ?
 Pimpaon, faradaon !
— Arc’hant am boa diganthan, ha mil vad a rê d’in !
Me am eus triouac’h ijenn,  Triouac’h ijen, triouac’h ijenn, Me am eus triouac’h ijen, eu eost foenn war ar prad,  Pimpaon, faradaon ! Da reï d’am mewel bihan da zont d’ho kemerrad.
Jaquetta ar Brun. — Pedernec.
# Ar verc’h hag ar vamm

Oberennoù damheñvel pe handelvoù all zo ivez, gwelout Ar Verc’h hag ar Vamm.
| ◄ Gouspero ar c’houiled | Ar verc’h hag ar vamm | Sonic cuzullo da dimi ► |
Selaouet hol, ha selaouet
Eur zôn ’zo newez gompozet ;
 Eur zôn zavet a newez flamm,
A zo grêt d’eur verc’h ha d’he mamm.
 Zavet ’zo disput etrez-he,
Da c’hoûd pini a zimêje.
 — C’hui, ma mamm, ’zo erru en oad,
Hac a zo poent d’ac’h parfetad.
 — Tawet, ma merc’h, na gomzet ket,
Pe me roïo d’ac’h war ho pec ;
 Pe me roïo d’ac’h war ho pec,
Hac ho tisco da wall brezec !…
 Fachet ar verc’h, êt en coler ;
Partia a ra euz ar gêr.
 Mes evel ma oa eur pez-fall,
Ec’h es d’ober eun dro en Gall.
 Homan oa zod, c’h es war he lerc’h :
— Dizro, ha deus d’ar gêr, ma merc’h !
 Dizro, ma merc’h, ha deus d’ar gêr,
Te as po paotr, pa t-eus affer.
 Me lezo ganid ar vicher,
Na pa ’z out capabl d’hi c’hober ;
 P’out capabl d’hi c’hober, de, noz,
Rac me, ma merc’h, ’zo arri coz…
 — Jezus ! ma mamm, clanvez on-me.
— Ma merc’hic, kerz en es cuele ;
 Ma merc’hic, kerz en es cuele.
— Ma mamm, ne n’an ket foeltr fete !
— Ma merc’h, ’me ’r vamm, beza pô iod ? — Ma mamm, ’me ’r plac’h, n'ê ket d’am got.
 — Ma merc’h, ha beza ho pô cod ? — Ma mamm, gwell ve ganin eur pôtr.
 — Ma merc’h, ha c’hui, mezhi, pô scorn ? Abredic crog ar bic ’n ho scouarn.
 — Ma mammn, ’mezhi, hac a ven dall, Me ’m eus c’hoant-pôtr, couls hac eun all.
 — Me gred, ma merc’h, brazès ez oc’h ? — Ma mamm, c’hui a zo bet kentoc’h.
 — Me gred, ma merc’h, ez oc’h brazès ? — Ma mamm, c’hui ’zo bet aliès.
 — Ma merc’h, me lavaro d’am mab. — Ma mamm, me ho tifi er-fad,
 Rac d’ho mab mar hen leveret, C’hui a zo zur da voud lac’het.
 — Ma merc’h, ma merc’h, lès en ho fri ! — Ma mamm, ma mamm, coc’h ’n ho hini !
 — Ma merc’h, ma merc’h, poènt ho timi ! — Ma mamm, ma mamm, clasket goaz d’in !
 — Ma merc’h, ma merc’h, euz giès oc’h ! — Ma mamm, ma mamm, hugnodès oc’h !
François Corffc. — Duault.
# Ar verjeren hac an den-gentil

Oberennoù damheñvel pe handelvoù all zo ivez, gwelout Ar Verjeren hag an Den-Jentil.
| ◄ Envnic Saint-Nicolas | Ar verjeren hac an den-gentil | Mab ar roue hac ar vergerennic ► |
Eur verjerennic iaouanc o viret he denved, Hac eun den-gentil iaouanc hen eus hi rancontret. Hen eus goullet diganthi hac hi roje he grâd Da vont ganthan eun nozvez d’ur gambr, en ti he dad,
— Ho ! salv ho craz, emezhi, me na roïn ma grâd Da vont ganec’h eun nozvez d’ur gambr, en ti ho tad. Ho stad nag ho calité verit caout re huël : C’hui a zo eun den-gentil, a vanc d’ac’h dimezel.
— N’ê ket gant dimezelled e-man ma fantasi, Ganec’h-hu ’c’h ê, berjeren, mar caret ma c’hredi. Mar caret dont eun nozvez ganin-me da gousket, Me ho craïo dimezel, hac itron, mar caret.
— N’ê ket ma c’hondition beza hanvet itron : Eur verjerennic iaouanc ê ma c'hondition, Eur verjerennic iaouanc en servij eun ti mad. Benoz doue d’ac’h, ôtrô, hac ho trugarecad !
— Zod ho cafan, berjeren ; mar n’ gomerret arc’hant, Deut-hu ganin-me d’ar stâl, da choas accoutramant, Eul lostennic violet, hac eun all incarnal ; Dre ma fe, berjerennic, c’hui ve brao da vragal.
Eur manchigo taffetas pô da lacad out-hi : Dre ma fe, ar verjeren, c’hui ve brao da zimi.
— Miret c’hui ho tamezo d’an neb ho goulenno ; Me zo well ganin lien da lacad war ma zro ; Rac me a wiskfe kentoc’h eur vroz lien balin, Kent wiskfen ho tamezo hac ho mezerio fin.
— Hirie a ra eun devez dimeuz a domder vraz : Deut-hu ganin, berjeren, dindan eur boudic glaz ; Eno me discoezo d’ac’h eun darn ma action, Ha goude nin raï hon daou bouquet a wir galon.
— Eun Doue ’zo bars an ne, hac hon gwel hac hon c’hlew, Na oufemp pe-lec’h monet ewit cuzet out-han. Pâd eur momedic amzer hon be contantamant, Ha goude hon be hon daou calz a afflijamant.
— Me wel an noz o troublan, an heol oc’h izellad, Kenavezo, berjeren, pa na ’non ket d’ho crad ! — Kenavezo d’ac’h, otro, hac ho trugarecad ! Doue da rei d’imp hon daou peb a avantur vad !
Keranborn. — 1848.
# Ar verjeri

| ◄ Eun hent distro | Ar verjeri | An Aviel ► |
* 1. Ebarz ez perjeri, o Jesus,
* Kas eta da zerviekerien
* Ha mir da Ilis karantezus
* A enep hec’h adversourien.
* Ra zeuio bugale ar goulou
* O veza leun euz da Spered
* D’en em garout ebarz er broiou
* Bete n’ deiz ma vi distroet.
* 2. Ha goude ze adsavet en gloar,
* Ar zent ha da holl re brenet
* A c’honezo nerzus ar vietoar
* En eur gontempli da vrasted.
* Ker pur ha ma ez eo an aele
* Unanet d’az Tivinite,
* E kanfomp meulodi da Zoue,
* Leun a joa hag a garante.
* 3. Ra zeufomp ni holl da esperout,
* Kristenien, poblou ar Zalver;
* Da labourat gant eur gwir c’hallout.
* N’em roomp ’ta d’hor Redimer.
* Ha prest ebarz er gloar eternel
* Vefomp unanet da Zoue.
* Tremenomp ’ta hor bue mortel
* En fe, en peoc’h, en karante.
# Ar vestres glorus

Oberennoù damheñvel pe handelvoù all zo ivez, gwelout Ar Vestrez Glorus.
| ◄ Margodic La Boissier | Ar vestres glorus | Calonad eur vestrès ► |
Pa oan em c’hawel, bihanic, Me ’m oa choaset eur vestrezic,  Trou la ri lai tra la lan  Roularilanlaine !
 Breman p’omp arru braz hon daou, A so savet caranteou.
 He zad, he mamm, p’ho deus clewet, D’ar gouant ho deus-hi casset ;
Casset ho deus ma dousic coant, Oh ! ia, da Wengamp d’ar gouant.
 Ha pa goustfe d’in pemp cant scoet, Me iell da Wengamp d’hi gwelet.
 Bars en Gwengamp p’on arruet, Ma mestrès coant am eus gwelet.
 — Bonjour ha joa, ma dousic coant, Deut-on d’ho cuelet da Wengamp.
 Lavaret d’in ma mestrezic, Petra lâr d’ac’h ho calonic ?
 — Ma c’halonic a lavai d’in Caret vad d’ann nep a gar d’in ;
 Caret vad d’ann nep a gar d’in, D’in ma c’hunan, dreist pep-hiui.
 — Tri re votou am eus uzet, Ma dousic coant, ’tout d’ho cuelet ;
 Prest on da uzan ’r bewar re, Ha c’hoas n’ouzon ket ho toare.
 — Mar oc’h scuiz oc’h uza botou, Deut war zodennou ho lêrou,
 Pe grêt ober ’r galochou lezr, Pe, mar doc’h scuiz, chomit er gêr ;
# Ar vered koz

| ◄ Picrel goz o keuneuta | Ar vered koz | War vez eur c’hreg yaouank ► |
* Sed aze ar vered ’lec’h yaouank e peden…
* Petra am eus kavet enni en eur dremen ?
* Toullou digor euzus hâ beziou digompez,
* Mein a-hed ar voger renket war o c’hostez ;
* Geot evel er prajou ; ar bodadou linad
* Ba kalz a louzou fall bemde o ledanât…
* Obeziou dilezet, ne weloc’h mui biken
* En amzeriou da zont o plega daoulin den,
* Rak dindan eur bloavez ’vezoc’h lod eul leur-gêr
* ’Lec’h eo mestr ar boullou, ’lec’h e ren an danser !…
* Ar groaz-veur hec’h-unan diouzoc’h a bellaor ;
* Netra ne zigaso meneg eus hoc’h envor.
* Met kredi ’ran ho po gant hor Zalver Jezuz,
* A-bell evel a-dost, eur zell karantezus.
* Ha, ma vezit er vro buan ankounac’haet,
* Mab Doue, e-giz kent, ’gendalc’ho d’ho karet.
# Ar vestrès clanv

Oberennoù damheñvel pe handelvoù all zo ivez, gwelout Ar Vestrez klanv.
| ◄ Penherès Kernenon | Ar vestrès clanv | Remed an amourous clanv ► |
Me na n’on ket joaüs, ha n’allan ket bezan, O clevet ac’h eo clanv ma dous, an hini garan.
Ma cretfen mont d’hi zi, me iaffe d’hi gwelet, Hac a gassfe ganin eun draïc mad bennaquet.
— Debonjour d’ac’h, ma mestrès, gwell braz ho cafan chanchet ! Aboe diwezan gwech, ma mestrès, m’oa ho cuelet !
— Pera ve cauz d’in-me na ven me ket chanchet ? An derrien zo ganin, a neus ma gwall ôzet.
— Bezan meus du-man gwin, ’boe eizvet ma maëronès, Me a digasso d’ac’h, mar carret efan, ma mestrès.
— Gwell eo ganin-me dour Deuz feunteun ma gwir amour,
Evit ma c’h eo gwin-clairet Digant an hini garan ket.
— Kenavo ta, ma mestrès, kenavo ’r c’hentan gwelet, Doue hac ar Werc’hes d’ho dalc’ho ’n ho clenvet !
— Kenavo ta, ma mignon, kenavo ’r c’hentan gwelet : Me requet digant Doue birviken iac’h na vefet !
# Ar vatez fall

Oberennoù damheñvel pe handelvoù all zo ivez, gwelout Ar Vates Fall.
| ◄ Ar plac’hig a lorc’h | Ar vatez fall | Janedig Toulouz ► |
* Me ’gomz d’ac’h eus servijerien,
* Ispisial servijerezed,
* En defôt a bedi Doue,
* Maleurio bras c’harru gante.
TRADUCTION. — Je vous parle de serviteurs — Et surtout de servantes, — Qui, à défaut de prier Dieu, — S’exposent à de grands malheurs.
Chanté par Marie-Jeanne le Bail, Port-Blanc.
# ’N eur park balan

| ◄ E baperou en noaz pe Ibil ar bragou bras | ’N eur park balan | D’eur Genvroadez ► |
* Etrezomp paotred ha merc’hed,
* Alïes ’c’hoariomp kuzet
* O tiwall ar zaout er prajou,
* Er parkeier hag er c’hoajou,
* Hag a-wechou ’n eur park balan.
* Pebez plijadur p’oamp bihan !
* Va amezegez Nann ha me
* Eno peurvuia ’n em gave,
* Ha pa veze lavaret : « Koug ! »
* — En se na welit ket a zroug —
* E kuz ar memes bod balan
* ’Veze Ivonig hag e Nann.
* E-lec’h en em glask ’n eur c’hornig,
* Ni ’jome d’ober kuzulig
* ’N eur boket an eil d’egile
* ’Vel daou vugel en o gwele.
* Pebez plijadur p’oamp bihan,
* C’hoari kuz en eur park balan !
* E kornig an oaled em zi
* ’M euz sonj e laken da deuzi
* En eul loa houarn eun tamm stên :
* D’am c’halonig ’rên eur walen
* Evit bravât he biz bihan
* ’N eur c’hoari kuz er park balan.
* Eur wech, war-lec’h hon mignoned
* Kalz re bell e chomjomp kuzet ;
* Diwezat ’n em gavjomp er gêr ;
* Gant hon mammm ’klevjomp eur bater,
* Ha n’ejomp ken d’ar park balan
* A-gevret gant ar re-vihan.
* Breman, goude beza oajet,
* N’eo ket heb dudi, am c’hredet,
* ’Sonjan en oad ’rên allazig,
* Em yaouankiz, pa oan paotrig,
* D’an hini a c’halven va Nann
* O c’hoari kuz er park balan.
# ’N eur vont d’ar feunteun da vid dour

| ◄ Var bont an Naon̄ed | ’N eur vont d’ar feunteun da vid dour | Eur potr yaouank d’he zousik  ► |
* 1
* ’N eur vont d’ar feunteun da vid dour,
* ô ta-lon-la, ô di-reï-di-ra, ô la.
* ’N eur vont d’ar feunteun da vid dour,
* me a rekontraz ’n amour,
* me a rekontraz ’n amour.
* 2
* Ha me kregi ’n he daouarn gwen
* O ta…
* Hag he c’hasaz da bourmen.
* 3
* Pa van eet ’n tammik ’barz er c’hoat,
* O ta…
* Da wela hei ’n em lakaat.
* 4
* Ha me a c’houlennez diganthi
* O ta…
* ’Vit petra a welez-te ?
* 5
* — Me a zo e welet d’am yaouankiz,
* O ta…
* Pe a zo kollet ganin. —
* 6
* Ha me diskregi deuz he daou zorn gwen
* O ta…
* Hag he lezel da bourmen.
* 7
* Pa van eet ’n tammik meaz ar c’hoat
* O ta…
* Da gano heï ’n em lakaat.
* 8
* Ha me c’houlennez diganthi :
* O ta…
* « ’Vit petra e kanez-te ? »
* 9
* — « Me a zo e kana d’am yaouankiz,
* O ta…
* Pe a zo chomed ganin. »
* 10
* — « Deuz ganin eun tammik er c’hoat
* O ta…
* Me a reï d’id eur c’hant-skoëd. »
* 11
* — « Na ’vit kant skoëd, na daou, na tri
* O ta…
* Da ved er c’hoat me ne zein mi. »
* 12
* Eur c’hefelek pa ze paket,
* O ta…
* Na ve ket losket da redek.
Notes. — MM. Quellien, Luzel et Bourgault-Ducoudray donnent dans leurs recueils des variantes de cette chanson.
Nous n’avons rien changé, dans le nombre plus ou moins considérable de syllabes dans les vers. Cela nous procura le plaisir d’entendre de la part du chanteur